# **Kommunen som "den gode innkjøper"**

**HVA:**

Den gode innkjøpskommunen har godt planlagte innkjøp og gir informasjon til markedet i god tid. Den har dialog med markedet om konkurranseform, gjennomføringsmodell og når innkjøpet skal gjennomføres. Den forstår at forutsigbarhet skaper kapasitet i markedet, og forsikrer seg om at det blir god konkurranse mellom seriøse leverandører før invitasjon sendes ut.  
**HVORFOR:**

* Forutsigbarhet skaper kapasitet i markedet og en god konkurranse. En leverandør gjør alltid følgende:
  + Vurderer kunden – har vi god erfaring med gjennomføring av konkurranse og prosjekt?
  + Vurderer sjansen for å vinne og nødvendig ressursbruk i tilbudsfasen
  + Ønsker at konkurransegjennomføringen er forutsigbar med et godt konkurransegrunnlag med forholdsmessige krav
  + Ønsker at kontrakten er balansert med kalkulerbar risiko. Det må benyttes Norsk Standardkontrakt uten andre avvik enn standarden selv åpner for
  + Ønsker ofte å komme tidlig inn i prosjektet for å gi oppdragsgiver innspill som kan bidra til gode og kostnadseffektive løsninger

**HVORDAN:**

* Det arrangeres markedskonferanser hvor kommende større prosjekter presenteres. Dette skaper interesse og leverandørene får planlagt og kan sette av kapasitet
* Kommunen har dialog med leverandørene før hver enkelt anskaffelse for å få innspill på konkurransegjennomføring, kontrakt og kravspesifikasjon m.m.
* Kvalifikasjonskrav, tildelingskriterier og evalueringsmetode presenteres for leverandørene på forhånd
* Det benyttes verktøy som Startbank for å sikre leverandørenes kvalifikasjoner
* Det stilles krav til klima og miljø, enten gjennom kvalifikasjonskrav, kravspesifikasjon eller tildelingskriterier i dialog med leverandørene
* Kommunen benytter standardiserte fremforhandlede kontraktsvilkår uten avvik slik at vi får balanserte kontrakter og leverandørene ønsker å innlevere tilbud
* Kommunen ivaretar et godt arbeidsmarked ved å benytte "Omforente seriøsitetsbestemmelser" utarbeidet av (KS, DFØ, NHO Byggenæringen og Fellesforbundet)
* Kommunen gir en grundig begrunnelse for valg av leverandør for å unngå klager og for å gi leverandørene mulighet til å forbedre seg
* Det gjennomføres kontroll i gjennomføringsfasen for å sikre seriøsitet
* Kommunen benytter mekanismer for tvisteløsning underveis i gjennomføringsfasen